***Годишње теме објеката***

***Радна 2020/2021. година***

**Објекат: ,, Полетарац’’**

***Тема:,,Истражимо нашу средину, упознајмо људе и околину’’***

Опис

Више пажње посвећено(ове радне године) организовању активности за укључивање породице и осталих чланова локалне заједнице у живот нашег вртића. Сарадња би требала да буде обострана, реализовали бисмо наше пројекте укључујући представнике родитеља и локалне заједнице у све процесе од планирања до евалуације.

Циљ

Обогатити дечја искуства и знања везана за различита занимања људи кроз интеракцију са родитељима и представницима локалне заједнице и упознавање средине у којој живимо - користећи све ресурсе које нам нуди локална заједница.

**Објекат: „Слончићи“**

***Тема: „Помози ми да научимо заједно“***

Опис

Објекат „Слончићи“ је изабрао ову тему због различитих узрасних група које ће међусобно сарађивати, учити једни од других, обогатити своје искуство кроз заједничко помагање и прихватање разлика, сарађујући на различитим нивоима. Размењиваћемо информације, навике, као и искуства пружајући једни другима подршку и помоћ. Сви заједно ћемо се трудити да нашу заједницу учинимо бољом.

Циљеви

-изграђивање позитивног става према животној средини, природи, здравом начину живота

-стицање вештина сналажења и одговорног понашања у свакодневним животним ситуацијама у друштвеној средини уз међусобну сарадњу и подршку свих учесника.

**Објекат „Звончићи“**

***Тема: „Завртимо заједно чигру, покренимо игру“***

Опис

Тема ове радне године на нивоу објекта „ Звончићи“ је „Завртимо заједно чигру, покренимо игру“. Кроз игру дете истражује, прима информације и схвата свет око себе. За њега је игра стваралачка прерада стварности и чин замишљањаискуства. Будући да је игра централна активност детињства, има доказа да је могуће изазвати напредак у сваком од аспеката развоја детета и његовом општем развоју у целини.

Циљеви

- стицање елементарних знања кроз игровне активности;

- откривањем, истраживањем, испробавањем, изражавањем и кобинацијом различитих облика покрета и кретања доприносити развоју физичких способности;

- подстицање детета да изради најразличитије стратегије самопоштовања и самопотврђивања кроз сарадничке односе у групи.

**Објекат „Врапчићи“ - Мељак**

***Тема: „Све што видим, осетим и чујем, показујем и именујем кроз причу у игри и игру у причи“***

Опис

Родитељи су све чешће забринути за развој говора свог детета. Питају се због чега дете још увек не говори, зашто је говор неразумљив, зашто је речник сиромашан па често своју децу упоређују са другом, постављају питања васпитачима за поменуте недоумице. Општи контакт детета и одраслог у оквиру заједничких активности је неопходан како би се говор развијао и постао разноврсно средство за споразумевање са другима. Рад на развијању речника кроз ову тему омогућиће деци да кроз стимулативну и богату средину као и кроз искуства која ће им се пружити у смислу мисаоних, сензорних, животно – практичних, симболичких ситуација спонтано дођу до унапређења говорних вештина.

Циљ

* Развијање свих облика говорног стваралаштва

**Објекат “Јагодица“**

***Тема:“ Пуне собе идеја,пуно двориште открића“***

Опис

Објекат“ Јагодица“ће се у току ове године бавити темом:“ Пуне собе идеја, пуно двориште открића“. Посветићемо више пажње простору, његовом сталном реструктуирању, развијању и обогаћивању. Приоритет нам је кроз ову тему деци пружимо могућност да сарађују, истражују, реорганизују и уређују простор користећи материјале на различите начине. Подржаћемо сензорну и практичну манипулацију, а континуитет рада на теми приказаћемо изложеним дечјим продуктима. Посебну пажњу посветићемо уређењу дворишта, како би простор могао да омогући деци да граде, мењају и конструишу.

Циљеви

* Стварање подстицајне, богате, изазовне средине која омогућава деци да прошире своја размишљања, умења и доживљаје у оквиру оног чиме се баве
* Развој сарадње позитивне међузависности породице и вртића у циљу стварања постицајне средине за игру и учење
* Укључивање породице у активности у вртићи уз уважавање различитости породица, потреба и могућности

**Објекат „Свети Сава“**

***Тема: „Питам се, бирам, маштам и стварам“***

Опис

Одабиром ове теме, деци предшколског узраста пружена је могућност да активно учествују у свом учењу и развоју. Заједничким деловањем са одраслима, кроз игру, животно-практичне ситуације и планиране ситуације учења деца ће истраживати у природној и друштвеној средини подстицајној за њихов развој и учење, имаће могућност одабира садржаја и материјала, као и могућност креативног и стваралачког изражавања и уобличавања својих сазнања и доживљаја.

Циљ

Подстицање развоја дечјег самопоуздања, маште и умећа стваралаштва креирањем инспиративне, провокативне средине за учење и пружањем подршке деци, уважавањем њихових интересовања и искуства и пружањем могућности избора.

**Објекат „Мале школе“**

***Тема: „Пуне собе идеја, пуно двориште открића“***

Опис

 Физичко окружење рефлектује наша полазишта у разумевању детета и учења. Акценат у развијању теме је на реструктурирању радног простора кроз стално осмишљавање садржаја и активности које ће омогућити детету да истражује материјале и простор уношењем разноврсног сензорног материјала који подржава њихова сензорна и практична искуства.

 У оквиру радне собе деци нудимо што више различитих материјала и облика.У ту сврху физички простор ћемо обогатити материјалима као што су: дрво, пластика, вуна, свила, восак, метал и сл. За то ће нам послужити амбалажни елементи, текстилни отпад, дугмад, ролне папира, сламке, гумице, дрвени елементи за грађење и сл. У дворишту нам многе ствари могу послужити за игру и додатну активацију деце. То су углавном природни материјали: лишће, чешери, љуске ораха, кестени, гранчице дрвећа.

Циљеви

* Да деца развијају навику активног учешћа у креирању средине за учење
* Развој способности изумевања,планирања и опробавањања сопствених начина уношења промена у простор
* Сређивање перцептивних искуства и формирање нових појмова посматрањем, експериментисањем и увиђањем узрочно - последичних веза